CELEX: 32012R0176
Language: et
Date: 2012-03-01 00:00:00
Title: Komisjoni rakendusmäärus (EL) nr 176/2012, 1. märts 2012 , millega muudetakse nõukogu direktiivi 90/429/EMÜ B, C ja D lisa brutselloosi ja Aujeszky haigusega seotud loomatervishoiunõuete osas  EMPs kohaldatav tekst

2.3.2012   
            
            
               ET
            
            
               Euroopa Liidu Teataja
            
            
               L 61/1
            
         KOMISJONI RAKENDUSMÄÄRUS (EL) nr 176/2012,
   1. märts 2012,
   millega muudetakse nõukogu direktiivi 90/429/EMÜ B, C ja D lisa brutselloosi ja Aujeszky haigusega seotud loomatervishoiunõuete osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1990. aasta direktiivi 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded, (1) eelkõige selle artiklit 17,
   ning arvestades järgmist:
   
               (1)
            
            
               Direktiivis 90/429/EMÜ on sätestatud kodusigade sperma liidusisese kaubanduse ning kolmandatest riikidest importimise suhtes kohaldatavad loomatervishoiu nõuded.
            
         
               (2)
            
            
               Direktiiviga 90/429/EMÜ on ette nähtud, et kauplemiseks ettenähtud spermat tuleb võtta kodusigadelt, kelle tervisestaatus vastab kõnealuse direktiivi B lisale. B lisa I peatükis on sätestatud tingimused loomade vastuvõtuks heakskiidetud seemendusjaamadesse. Kõnealuse lisa II peatükis on sätestatud heakskiidetud seemendusjaamades peetavate loomade kohustuslikud korrapärased uuringud.
            
         
               (3)
            
            
               Direktiiviga 90/429/EMÜ on ette nähtud, et kauplemiseks ettenähtud spermat tuleb koguda, töödelda, säilitada ja kohale toimetada kooskõlas kõnealuse direktiivi C lisaga. Nimetatud lisas on sätestatud tingimused, millele peab vastama heakskiidetud seemendusjaamades liidusisese kaubanduse jaoks kogutud sperma. Direktiivi 90/429/EMÜ C lisa punktis 4 on sätestatud, et liikmesriigid võivad keelduda lubamast oma territooriumile või oma territooriumi piirkonda, kui see on tunnistatud vabaks Aujeszky haigusest, spermat seemendusjaamadest, kuhu on vastu võetud Aujeszky haiguse vastu vaktsineeritud kulte.
            
         
               (4)
            
            
               Direktiivi 90/429/EMÜ D lisas on sätestatud veterinaarsertifikaadi näidis kõnealuse tootega kauplemiseks.
            
         
               (5)
            
            
               Komisjoni 21. veebruari 2008. aasta otsuses 2008/185/EÜ (Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta) (2) on sätestatud Aujeszky haigusega seotud lisatagatised liidusiseses sigadega kauplemises. Liidu õigusaktide järjekindluse huvides tuleks kultide ja nende sperma tervishoiunõuded, mis on sätestatud direktiivi 90/429/EMÜ B lisas, ühtlustada otsusega 2008/185/EÜ.
            
         
               (6)
            
            
               Direktiivi 90/429/EMÜ C lisa punkti 4 tuleks lisada säte, millega kohustatakse liikmesriike teatama teistele liikmesriikidele ja komisjonile, kui nad kasutavad õigust keelduda sellisest seaspermast, mis on kogutud seemendusjaamades, kus peetakse ka Aujeszky haiguse vastu vaktsineeritud sigu.
            
         
               (7)
            
            
               Komisjon palus Euroopa Toiduohutusametil (edaspidi toiduohutusamet) hinnata puhverdatud Brucella antigeeni reaktsiooni (rose Bengali test) sobivust (direktiivi 90/429/EMÜ B lisas on see praegu ainus heakskiidetud uuring brutselloosi diagnoosimiseks) ja palus anda teadusliku hinnangu teiste olemasolevate uuringute sobivuse kohta nende lisamiseks kõnealusesse lisasse.
            
         
               (8)
            
            
               Vastavalt komisjoni taotlusele võttis toiduohutusameti loomatervishoiu ja loomade heaolu komisjon 5. juunil 2009. aastal vastu teadusliku arvamuse sigade brutselloosi (Brucella suis) (3) kohta. Toiduohutusamet tegi järelduse, et võiks kaaluda võistleva ensüüm-immunosorptsioonanalüüsi (cELISA test) ja kaudse ensüüm-immunosorptsioonanalüüsi (iELISA test) kasutamist kultide uurimiseks Brucella suis’i antikehade suhtes kultide vastuvõtuks seemendusjaama, kohustuslike korrapäraste uuringute tegemiseks seemendusjaamades pidamise ajal ja sealt väljumisel. Seega tuleks kõnealused uuringud lisada direktiivi 90/429/EMÜ B lisasse lisaks praegusele puhverdatud Brucella antigeeni reaktsioonile (rose Bengali test).
            
         
               (9)
            
            
               Lisaks tuleb üle vaadata direktiivi 90/429/EMÜ B lisa I peatükis esitatud protokoll brutselloosikahtlusega loomade uurimiseks seemendusjaama vastuvõtul ja sätestada kõnealuse lisa II peatükis, et seemendusjaama sanitaarseisundi taastamine peaks toimuma liikmesriigi pädeva asutuse vastutusel.
            
         
               (10)
            
            
               Samuti on vaja ühtlustada seasperma liidusiseses kaubanduses kasutatav veterinaarsertifikaat, mis on sätestatud direktiivi 90/429/EMÜ D lisas, et võtta arvesse B ja C lisa muudatused. Kõnealune veterinaarsertifikaadi näidis tuleks esitada kujul, mis on kooskõlas komisjoni 30. märtsi 2004. aasta määruses (EÜ) nr 599/2004 (loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta) (4) esitatud ühtlustatud veterinaarsertifikaatidega.
            
         
               (11)
            
            
               Seepärast tuleks vastavalt muuta direktiivi 90/429/EMÜ B, C ja D lisa.
            
         
               (12)
            
            
               Et vältida häireid kaubanduses, tuleks üleminekuperioodil lubada teatavatel tingimustel kasutada veterinaarsertifikaate, mis on välja antud direktiivi 90/429/EMÜ D lisa kohaselt enne kõnealusesse direktiivi käesoleva määrusega muudatuste tegemist.
            
         
               (13)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 90/429/EMÜ B, C ja D lisa asendatakse käesoleva määruse lisa tekstiga.
   Artikkel 2
   Liikmesriigid võivad lubada üleminekuperioodil 31. juulini 2012 importida kodusea spermat, millega on kaasas veterinaarsertifikaat, mis on välja antud hiljemalt 31. mail 2012 vastavalt direktiivi 90/429/EMÜ D lisas esitatud näidisele, nagu see oli enne käesoleva määrusega tehtud muudatusi.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 224, 18.8.1990, lk 62.
   
      (2)  ELT L 59, 4.3.2008, lk 19.
   
      (3)  EFSA Journal (2009) 1144, lk 1–112, (http://www.efsa.europa.eu/en/efsajournal/doc/1144.pdf).
   
      (4)  ELT L 94, 31.3.2004, lk 44.
   
      LISA
      „
            B LISA
            I   PEATÜKK
            
               Tingimused kodusigade vastuvõtu kohta heakskiidetud seemendusjaamadesse
            
            
                        1.
                     
                     
                        Kõik kodusead peavad seemendusjaama vastuvõtul:
                        
                                    1.1.
                                 
                                 
                                    olema läbinud vähemalt 30päevase karantiini pädeva asutuse selleks otstarbeks heakskiidetud ruumides (karantiiniruum), kus viibisid üksnes vähemalt samaväärse tervisestaatusega loomad;
                                 
                              
                                    1.2.
                                 
                                 
                                    enne punktis 1.1 osutatud karantiiniruumi vastuvõtmist:
                                    
                                                1.2.1.
                                             
                                             
                                                on kodusead valitud karjadest või majanditest:
                                                
                                                            a)
                                                         
                                                         
                                                            mis on brutselloosivabad vastavalt Maailma Loomatervishoiu Organisatsiooni (OIE) tervishoiueeskirja sigade brutselloosi peatükile;
                                                         
                                                      
                                                            b)
                                                         
                                                         
                                                            kus eelneva 12 kuu jooksul ei ole viibinud suu- ja sõrataudi vastu vaktsineeritud kodusigu;
                                                         
                                                      
                                                            c)
                                                         
                                                         
                                                            kus eelneva 12 kuu jooksul ei ole esinenud Aujeszky haiguse kliinilisi, seroloogilisi, viroloogilisi ega patoloogilisi tunnuseid;
                                                         
                                                      
                                                            d)
                                                         
                                                         
                                                            mis ei asu piirkonnas, kus kodusigade nakkushaiguste ohu tõttu, sealhulgas suu- ja sõrataudi, sigade klassikalise katku, sigade Aafrika katku, sigade vesikulaarhaiguse või vesikulaarse stomatiidi tõttu kehtivad liidu õigusaktidega ettenähtud piirangud;
                                                         
                                                      
                                          
                                                1.2.2.
                                             
                                             
                                                ei ole varem peetud madalama staatusega karjas kui kirjeldatud punktis 1.2.1;
                                             
                                          
                              
                                    1.3.
                                 
                                 
                                    30 päeva jooksul enne punktis 1.1 osutatud karantiiniruumi vastuvõtmist tuleb kodusigadele teha vastavalt asjakohastes liidu õigusaktides sätestatud või osutatud standarditele järgmised uuringud, kusjuures tulemused peavad olema negatiivsed:
                                    
                                                a)
                                             
                                             
                                                brutselloosi suhtes puhverdatud Brucella antigeeni reaktsioon (rose Bengali test), cELISA test või iELISA test;
                                             
                                          
                                                b)
                                             
                                             
                                                Aujeszky haiguse suhtes:
                                                
                                                            i)
                                                         
                                                         
                                                            vaktsineerimata loomade puhul ELISA test kogu Aujeszky haiguse viiruse antikehade suhtes või selle glükoproteiini B (ADV-gB) või glükoproteiini D (ADV-gD) suhtes või uuring viiruse neutraliseerimisega seerumis;
                                                         
                                                      
                                                            ii)
                                                         
                                                         
                                                            eemaldatud gE antigeeniga vaktsiiniga vaktsineeritud loomade puhul ELISA test Aujeszky haiguse glükoproteiini E (ADV-gE) vastaste antikehade avastamiseks;
                                                         
                                                      
                                          
                                                c)
                                             
                                             
                                                Sigade klassikalise katku suhtes antikehade ELISA test või uuring viiruse neutraliseerimisega seerumis.
                                             
                                          Kui punktis a osutatud uuringul leitakse brutselloosi suhtes positiivseid loomi, ei lubata sama majandi negatiivse tulemusega loomi karantiiniruumi enne, kui päritolukarja või -majandi brutselloosivaba staatus on saanud kinnituse.
                                    Pädev asutus võib lubada teha käesolevas punktis osutatud uuringuid karantiiniruumis, kui tulemused saadakse teada enne punktis 1.1 sätestatud karantiini algust.
                                    Käesoleva direktiivi kohaselt tehtavad Aujeszky haiguse seroloogilised uuringud peavad vastama komisjoni 21. veebruari 2008. aasta otsuse 2008/185/EÜ (Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta) (1) III lisas esitatud standarditele.
                                 
                              
                                    1.4.
                                 
                                 
                                    uuringud on tehtud proovidest, mis on kogutud punktis 1.1 sätestatud karantiiniaja viimasel 15 päeval:
                                    
                                                a)
                                             
                                             
                                                brutselloosi suhtes puhverdatud Brucella antigeeni reaktsioon (rose Bengali test), cELISA test või iELISA test;
                                             
                                          
                                                b)
                                             
                                             
                                                Aujeszky haiguse suhtes:
                                                
                                                            i)
                                                         
                                                         
                                                            vaktsineerimata loomade puhul ELISA test kogu Aujeszky haiguse viiruse antikehade suhtes või selle glükoproteiini B (ADV-gB) või glükoproteiini D (ADV-gD) suhtes või uuring viiruse neutraliseerimisega seerumis;
                                                         
                                                      
                                                            ii)
                                                         
                                                         
                                                            eemaldatud gE antigeeniga vaktsiiniga vaktsineeritud loomade puhul ELISA test Aujeszky haiguse glükoproteiini E (ADV-gE) vastaste antikehade avastamiseks.
                                                         
                                                      
                                          Loomad, kes osutuvad punkti a kohasel brutselloosi uuringul positiivseks või kelle puhul ei saa vastavalt punktile 1.5.2 välistada brutselloosi kahtlust, tuleb viivitamatult karantiiniruumist eemaldada.
                                    Loomad, kes osutuvad positiivseks punkti b kohasel Aujeszky haiguse uuringul, tuleb viivitamatult karantiiniruumist eemaldada.
                                    Kui karantiinis on rühm loomi, peab pädev asutus võtma kõik vajalikud meetmed, et tagada punktide a ja b kohasel uuringul negatiivse tulemuse andnud loomade rahuldav tervisestaatus enne seemendusjaama vastuvõtmist käesoleva lisa kohaselt.
                                 
                              
                                    1.5.
                                 
                                 
                                    Brutselloosi kahtluse korral võetavad meetmed
                                    
                                                1.5.1.
                                             
                                             
                                                Punkti 1.4 alapunktis a osutatud brutselloosi uuringul positiivse tulemuse andnud loomade puhul tuleb toimida vastavalt järgmisele eeskirjale:
                                                
                                                            a)
                                                         
                                                         
                                                            positiivsele seerumile tuleb teha vähemalt üks teistsugune uuring punkti 1.4 alapunkti a kohaselt, mida ei ole tehtud punktis 1.4 osutatud proovidele,
                                                         
                                                      
                                                            b)
                                                         
                                                         
                                                            asjaomaste uuritud loomade päritolumajandis tehakse epidemioloogiline vaatlus,
                                                         
                                                      
                                                            c)
                                                         
                                                         
                                                            punkti 1.4 alapunktis a ja punkti 1.5.1 alapunktis a osutatud uuringul positiivse tulemuse andnud loomadele tehakse punktis 1.4 osutatud ja seitse päeva hiljem võetud proovides vähemalt üks järgmistest uuringutest:
                                                            
                                                                        i)
                                                                     
                                                                     
                                                                        puhverdatud Brucella antigeeni reaktsioon (rose Bengali test);
                                                                     
                                                                  
                                                                        ii)
                                                                     
                                                                     
                                                                        seerumi aglutinatsiooni reaktsioon;
                                                                     
                                                                  
                                                                        iii)
                                                                     
                                                                     
                                                                        komplemendi sidumise reaktsioon;
                                                                     
                                                                  
                                                                        iv)
                                                                     
                                                                     
                                                                        cELISA;
                                                                     
                                                                  
                                                                        v)
                                                                     
                                                                     
                                                                        iELISA.
                                                                     
                                                                  
                                                      
                                          
                                                1.5.2.
                                             
                                             
                                                Brutselloosikahtlus on välistatud järgmistel juhtudel:
                                                
                                                            a)
                                                         
                                                         
                                                            kordusuuring punkti 1.5.1 alapunkti a kohaselt annab negatiivse tulemuse, päritolumajandis tehtud epidemioloogilises küsitluses ei ilmne sigade brutselloosi esinemist ja punkti 1.5.1 alapunkti c kohaselt tehtud uuring annab negatiivse tulemuse või
                                                         
                                                      
                                                            b)
                                                         
                                                         
                                                            päritolumajandis tehtud epidemioloogilises küsitluses ei ilmne sigade brutselloosi esinemist ning iga punkti 1.5.1 alapunkti a või alapunkti c kohaselt tehtud uuringus positiivse tulemuse andnud looma puhul saadakse tapajärgsel uuringul ja sigade brutselloosi haigustekitaja uuringul negatiivne tulemus.
                                                         
                                                      
                                          
                                                1.5.3.
                                             
                                             
                                                Kui brutselloosikahtlus on välistatud, võidakse kõik loomad punkti 1.4 teises lõigus osutatud karantiiniruumist võtta vastu seemendusjaama.
                                             
                                          
                              
                  
                        2.
                     
                     
                        Kõik uuringud tuleb teha heakskiidetud laboratooriumis.
                     
                  
                        3.
                     
                     
                        Loomi võidakse seemendusjaama vastu võtta üksnes jaama veterinaararsti otsese loaga. Kõik loomade liikumised nii seemendusjaama kui ka jaamast välja tuleb registreerida.
                     
                  
                        4.
                     
                     
                        Ühelgi seemendusjaama vastuvõetud loomal ei tohi vastuvõtmise päeval ilmneda kliinilisi haigustunnuseid.
                     
                  
                        5.
                     
                     
                        Ilma et see piiraks punkti 6 kohaldamist peavad kõik loomad olema tulnud otse karantiiniruumist, mis lähetamispäeval vastab järgmistele nõuetele:
                        
                                    a)
                                 
                                 
                                    ei asu piirkonnas, kus kodusigade nakkushaiguste ohu tõttu, sealhulgas suu- ja sõrataudi, sigade klassikalise katku, sigade Aafrika katku, sigade vesikulaarhaiguse või vesikulaarse stomatiidi tõttu kehtivad liidu õigusaktidega ettenähtud piirangud;
                                 
                              
                                    b)
                                 
                                 
                                    seal ei ole viimasel 30 päeval enne lähetamise kuupäeva loomadel registreeritud Aujeszky haiguse kliinilisi, viroloogilisi, patoloogilisi ega seroloogilisi tunnuseid.
                                 
                              
                  
                        6.
                     
                     
                        Loomi võidakse viia otse ühest seemendusjaamast teise samaväärse tervisestaatusega seemendusjaama ilma karantiinita ja uuringuteta, kui punktis 5 sätestatud tingimused on rahuldatud ning 12 kuu jooksul enne üleviimist on tehtud II peatükis osutatud kohustuslikud korrapärased uuringud.
                        Asjaomased loomad ei tohi otseselt ega kaudselt kokku puutuda halvema tervisliku seisundiga sõralistega ning kasutatavad veovahendid peavad olema enne kasutamist puhastatud ja desinfitseeritud.
                     
                  
                        7.
                     
                     
                        Punkti 6 kohaldamisel ja liikmesriikide vahelises kaubanduses peab kodusigadega kaasas olema direktiivi 64/432/EMÜ F lisas esitatud näidisele 2 vastav aretuseks ettenähtud kodusigade veterinaarsertifikaat ning vastavalt kodusigade staatusele peab olema täidetud üks lisatagatis, mille tõendamiseks peab olema kõnealuse sertifikaadi C jakku lisatud järgmine tekst:
                        
                                    „7.
                                 
                                 
                                    Kodusead on lähetatud otse
                                    
                                                
                                                   (1)
                                                   kas
                                                
                                             
                                             
                                                [direktiivile 90/429/EMÜ vastavast seemendusjaamast.]
                                             
                                          
                                                
                                                   (1)
                                                   või
                                                
                                             
                                             
                                                [karantiiniruumist ning direktiivi 90/429/EMÜ B lisa I peatükis sätestatud nõuded seemendusjaama vastuvõtmiseks on täidetud.]
                                             
                                          
                                                
                                                   (1)
                                                   või
                                                
                                             
                                             
                                                [majandist, kus on neile rakendatud karantiini saatmisele eelnevaid toiminguid ning direktiivi 90/429/EMÜ B lisa I peatüki punkti 1 alapunktides 2 ja 3 ning punktis 2 sätestatud nõuded nende vastuvõtmiseks seemendusjaama on täidetud.]”
                                             
                                          
                              
                  II   PEATÜKK
            
               Seemendusjaamades peetavate kodusigade kohustuslikud korrapärased uuringud
            
            
                        1.
                     
                     
                        Kohustuslikud korrapärased uuringud tuleb teha järgmiselt:
                        
                                    1.1.
                                 
                                 
                                    kõikidele seemendusjaamas peetavatele kodusigadele tuleb teha järgmised uuringud ja tulemused peavad olema negatiivsed:
                                    
                                                a)
                                             
                                             
                                                brutselloosi suhtes puhverdatud Brucella antigeeni reaktsioon (rose Bengali test), cELISA test või iELISA test;
                                             
                                          
                                                b)
                                             
                                             
                                                Aujeszky haiguse suhtes:
                                                
                                                            i)
                                                         
                                                         
                                                            vaktsineerimata loomade puhul ELISA test kogu Aujeszky haiguse viiruse antikehade suhtes või selle glükoproteiini B (ADV-gB) või glükoproteiini D (ADV-gD) suhtes või uuring viiruse neutraliseerimisega seerumis;
                                                         
                                                      
                                                            ii)
                                                         
                                                         
                                                            eemaldatud gE antigeeniga vaktsiiniga vaktsineeritud loomade puhul ELISA test Aujeszky haiguse glükoproteiini E (ADV-gE) vastaste antikehade avastamiseks;
                                                         
                                                      
                                          
                                                c)
                                             
                                             
                                                sigade klassikalise katku suhtes antikehade ELISA test või uuring viiruse neutraliseerimisega seerumis.
                                             
                                          
                              
                                    1.2.
                                 
                                 
                                    Punktis 1.1 osutatud uuringud tuleb teha proovidele, mis on võetud
                                    
                                                a)
                                             
                                             
                                                kõikidelt kodusigadelt kas vahetult enne seemendusjaamast lahkumist või tapamajja saabumisel, kuid hiljemalt 12 kuu jooksul seemendusjaama saabumisest;
                                             
                                          
                                                b)
                                             
                                             
                                                vähemalt 25 protsendilt kodusigadest seemendusjaamas iga kolme kuu järel ning seemendusjaama veterinaararst peab tagama, et proovid on võetud esinduslikust loomade valimist nii vanuserühmade kui ka paiknemise osas.
                                             
                                          
                              
                                    1.3.
                                 
                                 
                                    Kui uuringuid tehakse punkti 1.2. alapunkti b kohaselt, peab seemendusjaama veterinaararst tagama, et kõikidele kodusigadele tehakse punkti 1.1 kohased uuringud vähemalt üks kord kogu seemendusjaamas viibimise kestel ja vähemalt üks kord iga 12 kuu kestel seemendusjaama vastuvõtmisest, kui kodusead viibivad seemendusjaamas üle 12 kuu.
                                 
                              
                  
                        2.
                     
                     
                        Kõik uuringud tuleb teha heakskiidetud laboratooriumis.
                     
                  
                        3.
                     
                     
                        Kui mis tahes punktis 1.1 osutatud uuring annab positiivse tulemuse, tuleb kodusead eraldada ning pärast viimast negatiivse tulemusega proovi võetud spermat ei tohi lubada liidusisesesse kaubandusse.
                        Igalt kodusealt pärast viimase negatiivse tulemusega proovi võetud spermat tuleb hoida eraldi mahutis ega tohi lubada liidusisesesse kaubandusse enne, kui seemendusjaama sanitaarseisund on asjaomase liikmesriigi pädeva asutuse vastutusel taastatud.
                     
                  
         
            C LISA
            
               Tingimused, millele peab vastama seemendusjaamas Euroopa Liidu siseseks kaubanduseks kogutud sperma
            
            
                        1.
                     
                     
                        Sperma peab olema võetud loomadelt:
                        
                                    a)
                                 
                                 
                                    kellel ei ole sperma võtmise päeval kliinilisi haigustunnuseid;
                                 
                              
                                    b)
                                 
                                 
                                    kes on suu- ja sõrataudi vastu vaktsineerimata;
                                 
                              
                                    c)
                                 
                                 
                                    kes vastavad B lisa I peatükis esitatud nõuetele;
                                 
                              
                                    d)
                                 
                                 
                                    kellel ei lubata looduslikult paarituda;
                                 
                              
                                    e)
                                 
                                 
                                    keda peetakse seemendusjaamas, kus ei ole kehtestatud kodusigade nakkushaiguste ohu tõttu, sealhulgas suu- ja sõrataudi, sigade klassikalise katku, sigade Aafrika katku, sigade vesikulaarhaiguse või vesikulaarse stomatiidi tõttu liidu õigusaktidega ettenähtud piiranguid;
                                 
                              
                                    f)
                                 
                                 
                                    keda peetakse seemendusjaamas, kus ei ole viimasel 30 päeval enne lähetamise kuupäeva kodusigadel ilmnenud Aujeszky haiguse kliinilisi, viroloogilisi, patoloogilisi ega seroloogilisi tunnuseid.
                                 
                              
                  
                        2.
                     
                     
                        Lahjendusvedelikule või pärast lõplikku lahjendamist spermale tuleb lisada tõhusalt koostoimiv antibiootikumide annus, eelkõige leptospiirade vastu.
                        Külmutatud sperma korral tuleb antibiootikumid lisada enne sperma külmutamist.
                     
                  
                        2.1.
                     
                     
                        Punktis 2 osutatud antibiootikumide mõju peab olema samaväärne vähemalt järgmiste kontsentratsioonidega lõpliku lahjendusega spermas:
                        
                                    a)
                                 
                                 
                                    vähemalt 500 μg streptomütsiini lõpplahuse ml kohta;
                                 
                              
                                    b)
                                 
                                 
                                    vähemalt 500 RÜ penitsilliini lõpplahuse ml kohta;
                                 
                              
                                    c)
                                 
                                 
                                    vähemalt 150 μg linkomütsiini lõpplahuse ml kohta;
                                 
                              
                                    d)
                                 
                                 
                                    vähemalt 300 μg spektinomütsiini lõpplahuse ml kohta.
                                 
                              
                  
                        2.2.
                     
                     
                        Vahetult pärast antibiootikumide lisamist tuleb lahjendatud spermat hoida vähemalt 45 minutit temperatuuril vähemalt 15 °C.
                     
                  
                        3.
                     
                     
                        Liidusiseseks kaubanduseks kasutamiseks peab spermat
                        
                                    a)
                                 
                                 
                                    säilitama enne lähetamist kooskõlas A lisa I peatüki punkti 2 alapunktiga d ja II peatüki punkti 6 alapunktidega a, b, e ja f;
                                 
                              
                                    b)
                                 
                                 
                                    vedama sihtliikmesriiki mahutites, mida on enne kasutamist puhastatud ja desinfitseeritud või steriliseeritud ning mis on pitseeritud enne lähetamist seemendusjaamadest.
                                 
                              
                  
                        4.
                     
                     
                        Liikmesriigid võivad keelduda lubamast oma territooriumile või oma territooriumi piirkonda, kui see on tunnistatud vabaks Aujeszky haigusest vastavalt direktiivi 64/432/EMÜ artiklile 10, spermat seemendusjaamadest, kuhu on vastu võetud Aujeszky haiguse vastu vaktsineeritud kodusigu.
                        Liikmesriigid, kes kavatsevad järgida esimeses lõikes sätestatut, peavad seda eelnevalt teatama komisjonile ja liikmesriikidele.
                     
                  
         
            D LISA
            
               Veterinaarsertifikaadi näidis liidusiseseks kauplemiseks kodusigade spermaga
            
            
               
            
               
         ”
      
         (1)  ELT L 59, 4.3.2008, lk 19.